2. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 343889/11524 της 18/31 Οκτ.  1969 (ΦΕΚ Β΄ 716) Περί όρων και διαδικασίας χορηγήσεως αδειών δια σταφιδοφυτείας Κορινθιακής και Σουλτανίνας. Έχοντες υπ’ όψιν το άρθρ. 3 παρ. 2, 3 του Ν.Δ. 243/1969 «περί βελτιώσεως και προστασίας της αμπελουργικής παραγωγής», αποφασίζομεν: 1.Από της δημοσιεύσεως της παρούσης και επί τριετίαν αναστέλλεται η επέκτασις των υφισταμένων σταφιδοφυτειών Κορινθιακής και Σουλτανίνας καθ’ άπασαν την επικράτειαν της Χώρας είτε δια φυτεύσεως νέων εκτάσεων είτε δι’ εμβολιασμού ετέρων ποικιλιών αμπέλου δι’ εμβολίων Κορινθιακής και Σουλτανίνας. Η ανωτέρω αναστολή επεκτάσεως των υφισταμέων σταφιδοφυτειών παρετάθη μέχρι 31 Μαΐου 1981 (απόφ. Υπ. Γεωργίας αριθ. 327105/4415 της 30 Μαΐου/12 Ιουν. 1978, ΦΕΚ Β΄ 528). 2.Η ανασύστασις γεγηρακότων ή προσβεβλημένων εκ της φυλλοξήρας σταφιδοφυτειών Κορινθιακής και Σουλτανίνας, εις τον αυτόν ή άλλον αγρόν, επιτρέπεται κατόπιν αδείας της οικείας Δ/νσεως Γεωργίας, ήτις χορηγείται υπό τους κάτωθι όρους και προϋποθέσεις: α)Καταλληλότης του εδάφους, εφ’ ου θα εγκατασταθή η νέα φυτεία. β)Προηγουμένη εκρίζωσις της παλαιάς φυτείας. γ)Εγκατάστασις της νέας φυτείας εκτός ζώνης αρδευτικών δικτύων και παγετοπλήκτων περιοχών, ένθα σημειούνται παγετοί εις συχνότητα μικροτέραν της τριετίας, κατά γραμμάς απεχούσας αλλήλων τουλάχιστον 1,70 μέτρα. δ)Περιορισμός του αριθμού των τεμαχίων των σταφιδαμπέλων κατά τα εν άρθρ. 3 παρ. 3 του Ν.Δ. 243/1969 οριζόμενα, και ε)Χρησιμοποίησις υγειούς πολλαπλασιαστικού υλικού (μοσχεύματα, εμβόλια). Σταφιδοκαλλιεργηταί επιθυμούντες όπως προβούν εις ανασύστασιν παλαιών ή προσβεβλημένων εκ της φυλλοξήρας σταφιδοφυτειών Κορινθιακής ή Σουλτανίνας, υπό τους ανωτέρω όρους και προϋποθέσεις, δέον όπως υποβάλουν εις την οικείαν Δ/νσιν Γεωργίας, δια του Δήμου ή της Κοινότητος εις την περιοχήν των οποίων ευρίσκονται αι υπό ανασύστασιν σταφιδοφυτείαι, δήλωσιν κατά το υπόδειγμα Α μέχρι τέλους Μαΐου εκάστου έτους, κεχωρισμένως δια Κορινθιακήν και Σουλτανίνα. Εις την δήλωσιν αναγράφονται επακριβώς η θέσις, η έκτασις και τα όρια τόσον της υπό εκρίζωσιν παλαιάς, όσον και του αγρού, εφ’ ου πρόκειται να εγκατασταθή η νέα σταφιδοφυτεία. Προστασία Αμπελουργικής Παραγωγής 16.Θ.κ.2 Αι δηλώσεις αριθμούμεναι, καταχωρούνται υπό του Δήμου ή της Κοινότητος κατ’ αύξοντα αριθμόν εις καταστάσεις, ως το υπόδειγμα Β΄, αίτινες συντάσσονται εις τριπλούν, κεχωρισμένως δια Κορινθιακήν και Σουλτανίναν, ταυτάριθμος δε απόδειξις χορηγείται εις τους δηλούντας σταφιδοκαλλιεργητάς. Ακολούθως αι δηλώσεις υπβάλλονται μετ’ αντιγράφου της καταστάσεως, εις ην κατεχωρήθησαν, εις την οικείαν Δ/νσιν Γεωργίας το αργότερον μέχρι τέλους Ιουνίου εκάστου έτους. Το δεύτερον αντίγραφον των καταστάσεων υποβάλλεται εις το Αγρονομείον της περιοχής, το δε τρίτον παραμένει εις το αρχείον του Δήμου ή της Κοινότητος. Τα Αγρονομεία άμα λήψει των καταστάσεων τούτων προβαίνουν δια των οργάνων των εις υπεύθυνον έλεγχον, όσον αφορά την θέσιν, τα όρια και την ακριβή έκτασιν των υπό ανασύστασιν σταφιδοφυτειών, προ της εκριζώσεώς των και ουχί αργότερον του τέλους Σεπτεμβρίου εκάστου έτους. Μετά την εκρίζωσιν της παλαιάς φυτείας χορηγείται εις έκαστον των ενδιαφερομένων βεβαίωσις ως το υπόδειγμα Γ προκειμένου να χρησιμοποιηθή δια την έκδοσιν της αδείας ανασυστάσεως. Παραλλήλως αι Δ/νσεις Γεωργίας προβαίνουν, δια των Γεωπόνων των Γραφείων Αμπελουργίας ή των τοπικών Γεωπόνων, εις επιτόπιον εξέτασιν της καταλληλότητος του εδάφους, εφ’ ου πρόκειται να εγκατασταθούν αι νέαι σταφιδοφυτείαι. Η καταλληλότης του εδάφους εξετάζεται τόσον από πλευράς συστάσεως και γονιμότητος, όσο και από απόψεως μορφολογίας, εις τρόπον ώστε αι νέαι φυτείαι να ανταποκρίνωνται εις την επιδιωκομένην αύξησιν της παραγωγικότητος. Εις περίπτωσιν ανασυστάσεως επί του αυτού αγρού, εξετάζεται και η υγιεινή κατάστασις της παλαιάς φυτείας από απόψεως μολυσματικού εκφυλισμού. Εδάφη παθογενή, άγονα, αβαθή, λίαν συνεκτικά, κακώς αποστραγγιζόμενα ή υπέρ το δέον ξηρά κρίνονται ακατάλληλα δια σταφιδοκαλλιέργειαν. Ακατάλληλα επίσης κρίνονται τα υπερβολικώς επικλινή και ανώμαλα εδάφη, εις τα οποία είναι αδύνατος η εφαρμογή οιασδήποτε μορφής μηχανοκαλλιέργεια. Εδάφη πεφυτευμένα δια μεμολυσμένης εξ εκφυλισμού αμπελοφυτείας δύνανται να φυτευθώσιν εκ νέου, αφού προηγουμένως εξυγιανθώσιν κατά τα εν τη εγκυκλίω 290254/6818/634/29.5.1969 «περί μολυσματικού εκφυλισμού της αμπέλου» διαλαμβανόμενα. Εις περίπτωσιν, καθ’ ην το έδαφος ήθελε κριθή ακατάλληλον δια σταφιδοκαλλιέργειαν ή δεν πληροί τας απαιτουμένας ως άνω προϋποθέσεις της παρ. γ, τούτο γνωστοποιείται εγγράφως εις τον ενδιαφερόμενον προ της εκριζώσεως της παλαιάς φυτείας και ουχί αργότερον του τέλους Σεπτεμβρίου εκάστου έτους. (Αντί για τη σελ. 706,49(β) Σελ. 706,49(γ) Τεύχος Η82-Σελ. 37 Ομοίως γνωστοποιείται μέχρι της ημερομηνίας ταύτης και η περίπτωσις μολυσματικού εκφυλισμού δια την εφαρμογήν εξυγιαντικών μέτρων προ της αναφυτεύσεως. Σταφιδοκαλλιεργηταί υποβάλλοντες εμπροθέσμως δήλωσιν ανασυστάσεως και μη ειδοποιούμενοι μέχρι τέλους Σεπτεμβρίου περί της ακαταλληλότητος του εδάφους δύναται να προβαίνουν εις την εκρίζωσιν της παλαιάς φυτείας μεριμνούντες δια την λήψιν της προβλεπομένης βεβαιώσεως εκριζώσεως δια την χορήγησιν της αδείας ανασυστάσεως. Η άδεια ανασυστάσεως ως το υπόδειγμα Δ΄ εκδίδεται υπό της Δ/νσεως Γεωργίας εις τριπλούν ως κάτωθι: α)Ευθύς μετά την προσκόμισιν της βεβαιώσεως του Αγρονομείου περί εκριζώσεως της παλαιάς φυτείας, εφ’ όσον η ανασύστασις θα διενεργηθή επί άλλου αγρού. β)Μετά παρέλευσιν του απαιτουμένου δια την εξυγίανσιν του εδάφους χρόνου και εν ουδεμιά περιπτώσει προ της παρελεύσεως μιας φυτευτικής περιόδου, όταν η ανασύστασις θα λάβη χώραν επί του αυτού αγρού. Εν αντίγραφον της αδείας ανασυστάσεως διαβιβάζεται εις το οικείον Αγρονομείον δια τον έλεγχον των στοιχείων της νέας φυτείας. Η άδεια ανασυστάσεως ισχύει επί διετίαν, μετά την εκπνοήν της οποίας απόλλυται το δικαίωμα ανασυστάσεως της εκριζωθείσης φυτείας. Υπό της Δ/νσεως Γεωργίας τηρείται ειδικόν βιβλίον, εις ο καταχωρούνται αι εκδιδόμεναι άδειαι κατά Κοινότητα. Δια την φυτευτικήν περίοδον 1969/1970 κατ’ εξαίρεσιν γίνονται δεκταί δηλώσεις ανασυστάσεως μέχρι 30.11.1969 παρατεινομένων αναλόγως και των λοιπών προθεσμιών της διαδικασίας ανασυστάσεως. 